Twee 'inbrekers' op plaas doodgeskiet | Maroela Media
Twee vermeende rowers is doodgeskiet en 'n derde gewond, nadat hulle Woensdagaand glo by 'n huis op 'n plaas in die Walkerville-gebied, suid van Johannesburg, ingebreek het.
Kapt. Teboho Lephoto, woordvoerder van die polisie, het gesê die eienaar van die huis het omstreeks 23:00 wakker geskrik van die geluid van glas wat breek. Hy het opgestaan om ondersoek in te stel en het hom in 'n gewapende rower vasgeloop.
"'n Struweling het ontstaan en die man kon daarin slaag om die rower se vuurwapen af te neem en hom te skiet. Die verdagte is op die toneel dood," het Lephoto gesê. "Die man het daarna deur die venster gesien hoe nog mense buite die huis beweeg en het verskeie skote deur die venster afgevuur."
Volgens die Lephoto het die man gaan ondersoek instel en gesien een verdagte is buite doodgeskiet en 'n tweede gewond. Hy het toe die polisie ontbied. Die gewonde verdagte is in 'n kritieke toestand na die hospitaal gehaas.
Lephoto het gesê 'n saak van huisbraak is geopen. 'n Geregtelike doodsondersoek word ook gedoen. Hy kon nie die naam van die eienaar van die huis bekend maak nie.
Man kry tronkstraf vir verkragting van seun
"Inbrekers"? Een was dan klaar binne of hoe?
Ditsim jou yster! Bly die inwoner het niks oorgekom nie. Laat dit vir alle moordenaars n waarskuwing wees. ONS RAAK GATVOL
10 uit 10 ons boere moet nou paraat wees en hul self, sy familie en eiendom beskerm.
Kyk hoe kom dit terug na hom toe omdat hy een rower doodgeskiet en een gewond het buite die huis. Belaglik
Net baie jammer dat die boer nou van moord aangekla kan word vir die dood van die swerkater wat buite die huis dood geskiet is. Volgens wet. In alle geval, vat vyf!